CELEX: 32013R0056
Language: da
Date: 2013-01-16 00:00:00
Title: Kommissionens forordning (EU) nr. 56/2013 af 16. januar 2013 om ændring af bilag I og IV til Europa-Parlamentets og Rådets forordning (EF) nr. 999/2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier  EØS-relevant tekst

24.1.2013   
            
            
               DA
            
            
               Den Europæiske Unions Tidende
            
            
               L 21/3
            
         
      KOMMISSIONENS FORORDNING (EU) Nr. 56/2013
   af 16. januar 2013
   om ændring af bilag I og IV til Europa-Parlamentets og Rådets forordning (EF) nr. 999/2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier (1), særlig artikel 23, stk. 1, og
   ud fra følgende betragtninger:
   
               (1)
            
            
               I forordning (EF) nr. 999/2001 er der fastsat regler for forebyggelse af, kontrol med og udryddelse af transmissible spongiforme encephalopatier (TSE) hos dyr. Forordningen gælder for produktion og markedsføring af levende dyr og animalske produkter og i visse særlige tilfælde for eksport heraf.
            
         
               (2)
            
            
               I henhold til artikel 7, stk. 1, i forordning (EF) nr. 999/2001 er anvendelse af protein fra pattedyr i foder til drøvtyggere forbudt. Dette forbud udvides ved artikel 7, stk. 2, i nævnte forordning til at omfatte andre dyr end drøvtyggere og begrænses, hvad angår fodring af disse dyr med animalske produkter, i overensstemmelse med bilag IV til samme forordning.
            
         
               (3)
            
            
               Ved bilag IV til forordning (EF) nr. 999/2001 udvides forbuddet i artikel 7, stk. 1, til at omfatte fodring af andre opdrættede dyr end drøvtyggere, undtagen fodring af kødædende pelsdyr, med bl.a. forarbejdet animalsk protein (PAP). Som undtagelse herfra giver bilag IV mulighed for, såfremt visse særlige betingelser er opfyldt, at fodre andre opdrættede dyr end drøvtyggere med visse PAP.
            
         
               (4)
            
            
               Artikel 11 i Europa-Parlamentets og Rådets forordning (EF) nr. 1069/2009 af 21. oktober 2009 om sundhedsbestemmelser for animalske biprodukter og afledte produkter, som ikke er bestemt til konsum, og om ophævelse af forordning (EF) nr. 1774/2002 (forordningen om animalske biprodukter) (2) forbyder fodring af landdyr af en given art, bortset fra pelsdyr, med PAP afledt af kroppe eller dele af kroppe af dyr af samme art. Nævnte artikel forbyder også fodring af opdrættede fisk med PAP afledt af kroppe eller dele af kroppe af opdrættede fisk af samme art.
            
         
               (5)
            
            
               Den 16. juli 2010 blev Kommissionens meddelelse til Europa-Parlamentet og Rådet — TSE-køreplan 2 — Strategidokument om transmissible spongiforme encephalopatier i 2010-2015 (3) — vedtaget. I meddelelsen skitseres mulige fremtidige ændringer af EU-lovgivningen om TSE. Det understreges også, at enhver revision af TSE-bestemmelserne først og fremmest bør ske på grundlag af videnskabelig rådgivning og tekniske problemstillinger i forbindelse med kontrol og håndhævelse af nye foranstaltninger.
            
         
               (6)
            
            
               Meddelelsen omhandler bl.a. revision af de nuværende foderforbudsregler i EU-lovgivningen. På grundlag af to videnskabelige udtalelser afgivet af Ekspertpanelet for Biologiske Farer (BIOHAZ-panelet) under Den Europæiske Fødevaresikkerhedsautoritet (EFSA) henholdsvis den 24. januar 2007 (4) og den 17. november 2007 (5) anerkendes det i meddelelsen, at der ikke er påvist TSE i andre opdrættede dyr end drøvtyggere under naturlige forhold, og at risikoen for overførsel af bovin spongiform encephalopati (BSE) fra ikke-drøvtyggere til andre ikke-drøvtyggere er ubetydelig, så længe man undgår genanvendelse inden for samme art. I overensstemmelse hermed konkluderes det i meddelelsen, at det kan overvejes at ophæve forbuddet mod at anvende PAP fra ikke-drøvtyggere i foder til ikke-drøvtyggere, men uden at ophæve det eksisterende forbud mod genanvendelse inden for samme art, og kun hvis der foreligger en godkendt analyseteknik til at bestemme, hvilken art de pågældende PAP stammer fra, og en korrekt kanalisering af PAP fra forskellige arter er etableret.
            
         
               (7)
            
            
               Den 29. november 2010 vedtog Rådet sine konklusioner om meddelelsen (6). I disse konklusioner erkendes den afgørende betydning, som forbuddet mod anvendelse af PAP i foder til opdrættede dyr har for at forhindre cirkulationen af BSE via foderkæden og for således at spille en afgørende rolle i reduktionen af forekomsten af denne sygdom hos kvægbestanden. I konklusionerne anføres det desuden, at det er en forudsætning for enhver eventuel genindførelse af anvendelsen af PAP fra ikke-drøvtyggere i foder til andre arter af ikke-drøvtyggere, at effektive og validerede forsøg er tilgængelige, så der kan sondres mellem PAP, der stammer fra forskellige arter, og også at der har været en omhyggelig analyse af risiciene ved en lempelse i forhold til dyre- og folkesundheden.
            
         
               (8)
            
            
               Den 9. december 2010 vedtog EFSA's BIOHAZ-panel en videnskabelig udtalelse om revisionen af den kvantitative risikovurdering af BSE-risikoen ved PAP (7). Det konkluderedes i udtalelsen — på grundlag af 2009-dataene om BSE-overvågningen i Unionen, med udgangspunkt i en formodet kontaminering med PAP fra ikke-drøvtyggere på 0,1 % (detektionsgrænsen for PAP i foder) og på grundlag af EFSA's kvantitative risikovurderingsmodel for PAP — at den estimerede samlede middel-BSE-infektivitet i kvægfoder pr. år i Unionen ville svare til en Co ID50 (Cattle Oral Infectious Dose 50 %) på 0,2. Det vurderedes i udtalelsen, at dette ville betyde, at der kunne forventes mindre end ét yderligere BSE-inficeret dyr om året i Unionens kvægbestand med en øvre konfidensgrænse på 95 %.
            
         
               (9)
            
            
               I Europa-Parlamentets beslutning af 8. marts 2011 om EU's proteinunderskud: Hvad er løsningen på et langvarigt problem? (8) opfordres Kommissionen til at forelægge Parlamentet og Rådet et lovgivningsmæssigt forslag, som tillader anvendelse af PAP fra slagteaffald til fremstilling af foder til enmavede dyr (svin og fjerkræ), forudsat at ingredienserne stammer fra kød, der er godkendt til konsum, og at forbuddet mod genanvendelse inden for samme art og tvungen kannibalisme fuldt ud gennemføres og kontrolleres.
            
         
               (10)
            
            
               I Europa-Parlamentets beslutning af 6. juli 2011 om EU-lovgivning om overførbare spongiforme encephalopatier (TSE) samt om foderstof- og fødevarekontrol i tilknytning hertil — gennemførelse og perspektiver (9) støttes — især på baggrund af det eksisterende proteinunderskud i Unionen — Kommissionens forslag om at ophæve bestemmelserne, der forbyder fodring af ikke-drøvtyggere med PAP, forudsat at dette kun gælder for ikke-drøvtyggere, og at visse betingelser er opfyldt.
            
         
               (11)
            
            
               Der opfordres i beslutningen til at sikre, at de produktions- og steriliseringsmetoder, der anvendes til forarbejdning af animalsk protein, er i overensstemmelse med de højeste sikkerhedsstandarder og med de regler, der er nedfældet i forordning (EF) nr. forordning (EF) nr. 1069/2009, og at den nyeste og sikreste tilgængelige teknologi anvendes. Der opfordres til, at de eksisterende forbud mod genanvendelse inden for samme art fortsat skal være gældende, at produktionskanalerne for PAP fra forskellige arter er helt adskilt, og at adskillelsen af disse produktionskanaler kontrolleres af de kompetente myndigheder i medlemsstaterne og revideres af Kommissionen. Det anføres desuden, at der eksisterer en pålidelig artsspecifik metode til at identificere, hvilke dyrearter proteiner i foder, der indeholder PAP, stammer fra, inden ophævelsen af foderforbuddet gennemføres, således at forbuddet mod genanvendelse inden for samme art og forekomst af PAP fra drøvtyggere kan udelukkes, lige som det fastholdes, at produktion af PAP fra kategori 1- eller kategori 2-materiale er forbudt, og at kun kategori 3-materiale egnet til menneskeføde må anvendes til fremstilling af PAP. I beslutningen afvises anvendelsen af PAP fra ikke-drøvtyggere eller drøvtyggere i foder til drøvtyggere.
            
         
               (12)
            
            
               Den 9. marts 2012 validerede EU-referencelaboratoriet for animalske proteiner i foderstoffer (EURL-AP) en ny diagnostisk, DNA-baseret metode, som gør det muligt at påvise meget små koncentrationer af drøvtyggermateriale, der måtte være til stede i foder (10). Metoden kan anvendes til rutinemæssig kontrol af PAP og foderblandinger indeholdende PAP til verifikation af, at disse ikke indeholder proteiner fra drøvtyggere.
            
         
               (13)
            
            
               Der er ikke p.t. valideret nogen diagnostisk metode, der gør det muligt at påvise forekomst af svine- eller fjerkræmateriale i foder. Det ville derfor ikke være muligt at kontrollere, at forbuddet mod genanvendelse inden for samme art gennemføres korrekt, hvis det igen blev tilladt at anvende PAP fra svin i fjerkræfoder og PAP fra fjerkræ i svinefoder.
            
         
               (14)
            
            
               Akvakulturproduktion giver ikke anledning til bekymringer for så vidt angår overholdelse af forbuddet mod genanvendelse inden for samme art, idet de nuværende kanaliseringskrav vedrørende anvendelse af fiskemel i foder til akvakulturdyr allerede har vist sig at være effektive.
            
         
               (15)
            
            
               Bortset fra fiskemel og foderblandinger indeholdende fiskemel, der allerede er tilladt i foder til ikke-drøvtyggere, bør PAP fra ikke-drøvtyggere og foderstoffer indeholdende sådant PAP derfor igen være tilladt i foder til akvakulturdyr. Der bør gælde strenge krav under indsamling, transport og forarbejdning af disse produkter for at undgå enhver risiko for krydskontaminering med protein fra drøvtyggere. Der bør desuden regelmæssigt udtages prøver og foretages analyser af det pågældende PAP og foderblandinger indeholdende dette PAP til kontrol af, at der ikke forekommer krydskontaminering med drøvtyggerproteiner.
            
         
               (16)
            
            
               Forbuddet mod at fodre akvakulturdyr med PAP fra ikke-drøvtyggere, som er fastsat i bilag IV til forordning (EF) nr. 999/2001, bør derfor ophæves. Af hensyn til klarheden i EU-lovgivningen bør hele bilag IV erstattes af bilag IV som fastsat i bilaget til nærværende forordning.
            
         
               (17)
            
            
               Der henvises i punkt 1 i bilag I til forordning (EF) nr. 999/2001 til definitioner af foder (eller foderstoffer) og animalske biprodukter, som ikke er bestemt til konsum, der er fastsat i EU-retsakter, som siden er blevet ophævet. Af hensyn til klarheden i EU-lovgivningen bør disse henvisninger erstattes af henvisninger til de respektive definitioner i gældende retsakter. Bilag I til forordning (EF) nr. 999/2001 bør derfor ændres som angivet i bilaget til nærværende forordning.
            
         
               (18)
            
            
               Eftersom medlemsstaterne og de erhvervsdrivende i fodersektoren har brug for tilstrækkelig tid til at tilpasse deres kontrolprocedurer til de nye krav, der indføres ved denne forordning, bør forordningen ikke finde anvendelse umiddelbart efter dens ikrafttræden.
            
         
               (19)
            
            
               Forordning (EF) nr. 999/2001 bør således ændres i overensstemmelse hermed.
            
         
               (20)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   Bilag I og IV til forordning (EC) nr. 999/2001 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 1. juni 2013.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. januar 2013.
      
         
            På Kommissionens vegne
         
         José Manuel BARROSO
         
         
            Formand
         
      
   
   
      (1)  EFT L 147 af 31.5.2001, s. 1.
   
      (2)  EUT L 300 af 14.11.2009, s. 1.
   
      (3)  COM(2010) 384.
   
      (4)  Udtalelse fra Ekspertpanelet for Biologiske Farer efter anmodning fra Europa-Parlamentet om vurdering af sundhedsrisiciene ved fodring af drøvtyggere med fiskemel for så vidt angår TSE-risikoen (EFSA Journal (2007) 443, s. 1-26).
   
      (5)  Udtalelse fra Ekspertpanelet for Biologiske Farer efter anmodning fra Europa-Parlamentet om visse aspekter i tilknytning til fodring af husdyr med animalske proteiner (EFSA Journal (2007) 576, s. 1-41).
   
      (6)  http://register.consilium.europa.eu/pdf/da/10/st13/st13889-ad01re01.da10.pdf
   
      (7)  Opinion of the Scientific Panel on Biological Hazards on a revision of the quantitative risk assessment (QRA) of the BSE risk posed by processed animal protein (PAPs) (EFSA Journal 2011;9(1):1947).
   
      (8)  Vedtagne tekster, P7_TA(2011)0084.
   
      (9)  Vedtagne tekster, P7_TA(2011)0328.
   
      (10)  http://eurl.craw.eu/index.php?page=24&id=10
   
      BILAG
      I bilag I og IV til forordning (EF) nr. 999/2001 foretages følgende ændringer:
      
                  1.
               
               
                  Bilag I, punkt 1, affattes således:
                  
                              »1.
                           
                           
                              Ved anvendelsen af denne forordning gælder følgende definitioner i Europa-Parlamentets og Rådets forordning (EF) nr. 1069/2009 (1), Kommissionens forordning (EU) nr. 142/2011 (2), Europa-Parlamentets og Rådets forordning (EF) nr. 178/2002 (3), Europa-Parlamentets og Rådets forordning (EF) nr. 767/2009 (4) og Rådets direktiv 2006/88/EF (5)
                              
                              
                                          a)
                                       
                                       
                                          definitionen af »opdrættede dyr« i artikel 3, nr. 6), i forordning (EF) nr. 1069/2009
                                       
                                    
                                          b)
                                       
                                       
                                          følgende definitioner i bilag I til forordning (EU) nr. 142/2011:
                                          
                                                      i)
                                                   
                                                   
                                                      »pelsdyr« i nr. 1)
                                                   
                                                
                                                      ii)
                                                   
                                                   
                                                      »blodprodukter« i nr. 4)
                                                   
                                                
                                                      iii)
                                                   
                                                   
                                                      »forarbejdet animalsk protein« i nr. 5)
                                                   
                                                
                                                      iv)
                                                   
                                                   
                                                      »fiskemel« i nr. 7)
                                                   
                                                
                                                      v)
                                                   
                                                   
                                                      »kollagen« i nr. 11)
                                                   
                                                
                                                      vi)
                                                   
                                                   
                                                      »gelatine« i nr. 12)
                                                   
                                                
                                                      vii)
                                                   
                                                   
                                                      »hydrolyseret protein« i nr. 14)
                                                   
                                                
                                                      viii)
                                                   
                                                   
                                                      »dåsefoder til selskabsdyr« i nr. 16)
                                                   
                                                
                                                      ix)
                                                   
                                                   
                                                      »foder til selskabsdyr« i nr. 19)
                                                   
                                                
                                                      x)
                                                   
                                                   
                                                      »forarbejdet foder til selskabsdyr« i nr. 20)
                                                   
                                                
                                    
                                          c)
                                       
                                       
                                          definitionen af »foder« i artikel 3, nr. 4), i forordning (EF) nr. 178/2002
                                       
                                    
                                          d)
                                       
                                       
                                          forordning (EF) nr. 767/2009:
                                          
                                                      i)
                                                   
                                                   
                                                      »fodermidler« i artikel 3, stk. 2, litra g)
                                                   
                                                
                                                      ii)
                                                   
                                                   
                                                      »foderblanding« i artikel 3, stk. 2, litra h)
                                                   
                                                
                                                      iii)
                                                   
                                                   
                                                      »fuldfoder« i artikel 3, stk. 2, litra i).
                                                   
                                                
                                    
                                          e)
                                       
                                       
                                          Direktiv 2006/88/EF:
                                          
                                                      i)
                                                   
                                                   
                                                      »akvakulturdyr« i artikel 3, stk. 1, litra b
                                                   
                                                
                                                      ii)
                                                   
                                                   
                                                      »vanddyr« i artikel 3, stk. 1, litra e).
                                                   
                                                
                                    
                        
            
                  2.
               
               
                  Bilag IV affattes således:
                  
                     »BILAG IV
                     
                        FODER
                     
                     KAPITEL I
                     
                        Udvidelse af forbuddet i artikel 7, stk. 1
                     
                     I overensstemmelse med artikel 7, stk. 2, udvides forbuddet i artikel 7, stk. 1, til at omfatte fodring:
                     
                                 a)
                              
                              
                                 af drøvtyggere med dicalciumphosphat og tricalciumphosphat af animalsk oprindelse og foderblandinger, der indeholder disse produkter
                              
                           
                                 b)
                              
                              
                                 af andre opdrættede dyr end drøvtyggere, bortset fra pelsdyr, med:
                                 
                                             i)
                                          
                                          
                                             forarbejdet animalsk protein
                                          
                                       
                                             ii)
                                          
                                          
                                             kollagen og gelatine fremstillet af drøvtyggere
                                          
                                       
                                             iii)
                                          
                                          
                                             blodprodukter
                                          
                                       
                                             iv)
                                          
                                          
                                             hydrolyseret protein af animalsk oprindelse
                                          
                                       
                                             v)
                                          
                                          
                                             dicalciumphosphat og tricalciumphosphat af animalsk oprindelse
                                          
                                       
                                             vi)
                                          
                                          
                                             foder, der indeholder produkter nævnt i nr. i)-v).
                                          
                                       
                           KAPITEL II
                     
                        Undtagelser fra forbuddene i artikel 7, stk. 1, og i kapitel I
                     
                     I overensstemmelse med artikel 7, stk. 3, første afsnit, gælder forbuddene i artikel 7, stk. 1, og i kapitel I ikke for fodring af:
                     
                                 a)
                              
                              
                                 drøvtyggere med:
                                 
                                             i)
                                          
                                          
                                             mælk, mælkebaserede produkter, produkter afledt af mælk, kolostrum og kolostrumprodukter
                                          
                                       
                                             ii)
                                          
                                          
                                             æg og ægprodukter
                                          
                                       
                                             iii)
                                          
                                          
                                             kollagen og gelatine fremstillet af andre dyr end drøvtyggere
                                          
                                       
                                             iv)
                                          
                                          
                                             hydrolyseret protein fremstillet af:
                                             
                                                         —
                                                      
                                                      
                                                         dele af andre dyr end drøvtyggere, eller
                                                      
                                                   
                                                         —
                                                      
                                                      
                                                         huder og skind af drøvtyggere
                                                      
                                                   
                                       
                                             v)
                                          
                                          
                                             foderblandinger, der indeholder produkter nævnt i nr. i)-iv)
                                          
                                       
                           
                                 b)
                              
                              
                                 andre opdrættede dyr end drøvtyggere med følgende fodermidler og foderblandinger:
                                 
                                             i)
                                          
                                          
                                             hydrolyseret protein fremstillet af dele af andre dyr end drøvtyggere eller af huder og skind af drøvtyggere
                                          
                                       
                                             ii)
                                          
                                          
                                             fiskemel og foderblandinger indeholdende fiskemel, som fremstilles, markedsføres og anvendes i overensstemmelse med de almindelige betingelser i kapitel III og de særlige betingelser i kapitel IV, afsnit A
                                          
                                       
                                             iii)
                                          
                                          
                                             dicalciumphosphat og tricalciumphosphat af animalsk oprindelse og foderblandinger indeholdende sådanne phosphater, som fremstilles, markedsføres og anvendes i overensstemmelse med de almindelige betingelser i kapitel III og de særlige betingelser i kapitel IV, afsnit B
                                          
                                       
                                             iv)
                                          
                                          
                                             blodprodukter fra andre dyr end drøvtyggere og foderblandinger indeholdende sådanne blodprodukter, som fremstilles, markedsføres og anvendes i overensstemmelse med de almindelige betingelser i kapitel III og de særlige betingelser i kapitel IV, afsnit C
                                          
                                       
                           
                                 c)
                              
                              
                                 akvakulturdyr med forarbejdet animalsk protein, bortset fra fiskemel, fra andre dyr end drøvtyggere og foderblandinger indeholdende sådant forarbejdet animalsk protein, som fremstilles, markedsføres og anvendes i overensstemmelse med de almindelige betingelser i kapitel III og de særlige betingelser i kapitel IV, afsnit D
                              
                           
                                 d)
                              
                              
                                 drøvtyggere, der ikke er fravænnede, med mælkeerstatninger, der indeholder fiskemel, og som fremstilles, markedsføres og anvendes i overensstemmelse med de særlige betingelser i kapitel IV, afsnit E
                              
                           
                                 e)
                              
                              
                                 opdrættede dyr med vegetabilske fodermidler og foderblandinger indeholdende sådanne fodermidler, som er kontamineret med en ubetydelig mængde knoglesplinter fra ikke-godkendte dyrearter. Medlemsstaterne må kun gøre brug af denne undtagelse, hvis de har gennemført en risikovurdering på forhånd, som har bekræftet, at risikoen for dyresundheden er ubetydelig. I denne risikovurdering skal der som minimum inddrages følgende:
                                 
                                             i)
                                          
                                          
                                             kontamineringens omfang
                                          
                                       
                                             ii)
                                          
                                          
                                             kontamineringens art og kilde
                                          
                                       
                                             iii)
                                          
                                          
                                             den påtænkte anvendelse af det kontaminerede foder.
                                          
                                       
                           KAPITEL III
                     
                        Almindelige betingelser for anvendelse af visse undtagelser i henhold til kapitel II
                     
                     
                        AFSNIT A
                     
                     
                        
                           Transport af fodermidler og foderblandinger bestemt til fodring af andre opdrættede dyr end drøvtyggere
                        
                     
                     
                                 1.
                              
                              
                                 Følgende produkter bestemt til fodring af andre opdrættede dyr end drøvtyggere skal transporteres i køretøjer og containere/beholdere, der ikke anvendes til transport af drøvtyggerfoder:
                                 
                                             a)
                                          
                                          
                                             forarbejdet animalsk protein i løs vægt fra andre dyr end drøvtyggere, herunder fiskemel
                                          
                                       
                                             b)
                                          
                                          
                                             dicalcium- og tricalciumphosphat af animalsk oprindelse i løs vægt
                                          
                                       
                                             c)
                                          
                                          
                                             blodprodukter i løs vægt fra andre dyr end drøvtyggere
                                          
                                       
                                             d)
                                          
                                          
                                             foderblandinger, der indeholder fodermidler nævnt i litra a), b) og c), i løs vægt.
                                          
                                       Den kompetente myndighed skal i mindst to år have adgang til registre over den type produkter, der er transporteret.
                              
                           
                                 2.
                              
                              
                                 Uanset punkt 1 kan køretøjer og containere/beholdere, der tidligere har været anvendt til transport af produkter som nævnt i samme punkt, efterfølgende anvendes til transport af drøvtyggerfoder, forudsat at de først rengøres for at undgå krydskontaminering i overensstemmelse med en dokumenteret procedure, der forinden er godkendt af den kompetente myndighed.
                                 Når en sådan procedure benyttes, skal den kompetente myndighed i mindst to år have adgang til dokumentation for, at proceduren er anvendt.
                              
                           
                                 3.
                              
                              
                                 Forarbejdet animalsk protein i løs vægt fra andre dyr end drøvtyggere og foderblandinger i løs vægt, der indeholder animalsk protein fra sådanne dyr, skal transporteres i køretøjer og containere/beholdere, der ikke anvendes til transport af foder til andre opdrættede dyr end drøvtyggere, bortset fra akvakulturdyr.
                              
                           
                                 4.
                              
                              
                                 Uanset punkt 3 kan køretøjer og containere/beholdere, der tidligere har været anvendt til transport af produkter som nævnt i samme punkt, efterfølgende anvendes til transport af foder til andre opdrættede dyr end drøvtyggere, bortset fra akvakulturdyr, forudsat at de først rengøres for at undgå krydskontaminering i overensstemmelse med en dokumenteret procedure, der forinden er godkendt af den kompetente myndighed.
                                 Når en sådan procedure benyttes, skal den kompetente myndighed i mindst to år have adgang til dokumentation for, at proceduren er anvendt.
                              
                           
                        AFSNIT B
                     
                     
                        
                           Fremstilling af foderblandinger bestemt til fodring af andre opdrættede dyr end drøvtyggere
                        
                     
                     
                                 1.
                              
                              
                                 Foderblandinger, der er bestemt til fodring af andre opdrættede dyr end drøvtyggere, og som indeholder følgende fodermidler, skal fremstilles på virksomheder, der ikke fremstiller foderblandinger til drøvtyggere, og som er godkendt af den kompetente myndighed:
                                 
                                             a)
                                          
                                          
                                             fiskemel
                                          
                                       
                                             b)
                                          
                                          
                                             dicalcium- og tricalciumphosphat af animalsk oprindelse
                                          
                                       
                                             c)
                                          
                                          
                                             blodprodukter fra andre dyr end drøvtyggere.
                                          
                                       
                           
                                 2.
                              
                              
                                 Uanset punkt 1 kan den kompetente myndighed tillade, at der fremstilles foderblandinger til drøvtyggere på virksomheder, som også fremstiller foderblandinger til andre opdrættede dyr end drøvtyggere indeholdende produkter nævnt i samme punkt, efter at den kompetente myndighed har foretaget kontrol på stedet, forudsat at følgende betingelser er opfyldt:
                                 
                                             a)
                                          
                                          
                                             Foderblandinger til drøvtyggere skal fremstilles og opbevares, transporteres og emballeres i faciliteter, der er fysisk adskilt fra faciliteter, hvor foderblandinger til andre dyr end drøvtyggere fremstilles og håndteres.
                                          
                                       
                                             b)
                                          
                                          
                                             Den kompetente myndighed skal i mindst fem år have adgang til registre over indkøb og anvendelse af de i punkt 1 nævnte produkter og over salget af foderblandinger, der indeholder sådanne produkter.
                                          
                                       
                                             c)
                                          
                                          
                                             Der skal regelmæssigt udtages prøver og foretages analyser af foderblandingerne til drøvtyggere til kontrol af, at de ikke indeholder ikke-godkendte animalske bestanddele, ved hjælp af de analysemetoder til bestemmelse af animalske bestanddele som led i foderkontrollen, der er fastlagt i bilag VI til Kommissionens forordning (EF) nr. 152/2009 (6); hyppigheden af prøveudtagninger og analyser skal fastlægges på grundlag af en risikovurdering, der foretages af den erhvervsdrivende som led i dennes procedurer, baseret på principperne om risikoanalyse og kritiske kontrolpunkter (HACCP); den kompetente myndighed skal i mindst fem år have adgang til resultaterne af de pågældende prøveudtagninger og analyser.
                                          
                                       
                           
                                 3.
                              
                              
                                 Uanset punkt 1 kræves der ikke en særlig tilladelse til fremstilling af fuldfoder ud fra foderblandinger indeholdende produkter nævnt i samme punkt for hjemmeblandere, der opfylder følgende betingelser:
                                 
                                             a)
                                          
                                          
                                             De er registreret af den kompetente myndighed.
                                          
                                       
                                             b)
                                          
                                          
                                             De holder udelukkende ikke-drøvtyggere.
                                          
                                       
                                             c)
                                          
                                          
                                             De fremstiller fuldfoder udelukkende til brug på den samme bedrift.
                                          
                                       
                                             d)
                                          
                                          
                                             Alle foderblandinger, der indeholder fiskemel, og som anvendes til fremstilling af fuldfoderet, indeholder mindre end 50 % råprotein.
                                          
                                       
                                             e)
                                          
                                          
                                             Alle foderblandinger, der indeholder dicalcium- og tricalciumphosphat af animalsk oprindelse, og som anvendes til fremstilling af fuldfoderet, indeholder mindre end 10 % phosphor i alt.
                                          
                                       
                                             f)
                                          
                                          
                                             Alle foderblandinger, der indeholder blodprodukter fra andre dyr end drøvtyggere, og som anvendes til fremstilling af fuldfoderet, indeholder mindre end 50 % protein i alt.
                                          
                                       
                           
                        AFSNIT C
                     
                     
                        
                           Import af fodermidler og foderblandinger bestemt til fodring af andre opdrættede dyr end drøvtyggere, bortset fra pelsdyr
                        
                     
                     Inden sendinger af følgende fodermidler og foderblandinger bestemt til fodring af andre opdrættede dyr end drøvtyggere, bortset fra pelsdyr, i overensstemmelse med kapitel II i dette bilag overgår til fri omsætning i Unionen, skal importøren sikre, at hver enkelt sending analyseres ved hjælp af de analysemetoder til bestemmelse af animalske bestanddele som led i foderkontrollen, der er fastlagt i bilag VI til forordning (EF) nr. 152/2009, til kontrol af, at de ikke indeholder ikke-godkendte animalske bestanddele:
                     
                                 a)
                              
                              
                                 forarbejdet animalsk protein, herunder fiskemel, fra andre dyr end drøvtyggere
                              
                           
                                 b)
                              
                              
                                 blodprodukter fra andre dyr end drøvtyggere
                              
                           
                                 c)
                              
                              
                                 foderblandinger, der indeholder fodermidler nævnt i litra a) og b).
                              
                           
                        AFSNIT D
                     
                     
                        
                           Anvendelse og opbevaring på bedriften af foder bestemt til fodring af andre opdrættede dyr end drøvtyggere
                        
                     
                     
                                 1.
                              
                              
                                 Det er forbudt at anvende og opbevare følgende typer foder på bedrifter, hvor der holdes arter af opdrættede dyr, som det pågældende foder ikke er bestemt til:
                                 
                                             a)
                                          
                                          
                                             forarbejdet animalsk protein, herunder fiskemel, fra andre dyr end drøvtyggere
                                          
                                       
                                             b)
                                          
                                          
                                             dicalcium- og tricalciumphosphat af animalsk oprindelse
                                          
                                       
                                             c)
                                          
                                          
                                             blodprodukter fra andre dyr end drøvtyggere
                                          
                                       
                                             d)
                                          
                                          
                                             foderblandinger, der indeholder fodermidler nævnt i litra a)-c).
                                          
                                       
                           
                                 2.
                              
                              
                                 Uanset punkt 1 kan den kompetente myndighed tillade, at de i punkt 1, litra d), nævnte foderblandinger anvendes og opbevares på bedrifter, hvor der holdes opdrættede dyrearter, som foderblandingerne ikke er bestemt til, forudsat at der gennemføres forholdsregler på bedriften, som hindrer, at sådanne foderblandinger gives til en dyreart, som de ikke er bestemt til.
                              
                           KAPITEL IV
                     
                        Særlige betingelser for anvendelse af de i kapitel II fastsatte undtagelser
                     
                     
                        AFSNIT A
                     
                     
                        
                           Særlige betingelser for fremstilling og anvendelse af fiskemel og foderblandinger indeholdende fiskemel, som er bestemt til fodring af andre opdrættede dyr end drøvtyggere, bortset fra pelsdyr
                        
                     
                     Følgende særlige betingelser gælder for fremstilling og anvendelse af fiskemel og foderblandinger indeholdende fiskemel, som er bestemt til fodring af andre opdrættede dyr end drøvtyggere, bortset fra pelsdyr:
                     
                                 a)
                              
                              
                                 Fiskemelet skal fremstilles i forarbejdningsanlæg, der udelukkende beskæftiger sig med fremstilling af produkter af vanddyr, bortset fra havpattedyr.
                              
                           
                                 b)
                              
                              
                                 Det ledsagende handelsdokument eller sundhedscertifikat, alt efter hvad der er relevant, for fiskemel og foderblandinger indeholdende fiskemel samt al emballage, der indeholder sådanne produkter, skal klart mærkes med teksten »Indeholder fiskemel — må ikke gives til drøvtyggere«.
                              
                           
                        AFSNIT B
                     
                     
                        
                           Særlige betingelser for anvendelse af dicalciumphosphat og tricalciumphosphat af animalsk oprindelse og foderblandinger indeholdende sådanne phosphater, som er bestemt til fodring af andre opdrættede dyr end drøvtyggere, bortset fra pelsdyr
                        
                     
                     Det ledsagende handelsdokument eller sundhedscertifikat, alt efter hvad der er relevant, for dicalciumphosphat eller tricalciumphosphat af animalsk oprindelse og foderblandinger indeholdende sådanne phosphater samt al emballage, der indeholder sådanne produkter, skal klart mærkes med teksten »Indeholder animalsk dicalciumphosphat/tricalciumphosphat — må ikke gives til drøvtyggere«.
                     
                        AFSNIT C
                     
                     
                        
                           Særlige betingelser for fremstilling og anvendelse af blodprodukter fra andre dyr end drøvtyggere og foderblandinger indeholdende sådanne produkter, som er bestemt til fodring af andre opdrættede dyr end drøvtyggere, bortset fra pelsdyr
                        
                     
                     Følgende særlige betingelser gælder for fremstilling og anvendelse af blodprodukter fra andre dyr end drøvtyggere og foderblandinger indeholdende sådanne blodprodukter, som er bestemt til fodring af andre opdrættede dyr end drøvtyggere, bortset fra pelsdyr:
                     
                                 a)
                              
                              
                                 Blodet, der skal anvendes til fremstilling af blodprodukter, skal komme fra slagterier, der ikke slagter drøvtyggere, og som er registreret af den kompetente myndighed som værende et slagteri, der ikke slagter drøvtyggere.
                                 Uanset denne særlige betingelse kan den kompetente myndighed tillade, at drøvtyggere slagtes på et slagteri, der fremstiller blod fra andre dyr end drøvtyggere, som er bestemt til fremstilling af blodprodukter til anvendelse i foder til andre opdrættede dyr end drøvtyggere.
                                 Denne tilladelse kan kun gives, når den kompetente myndighed — på grundlag af et kontrolbesøg — finder det godtgjort, at der er truffet effektive foranstaltninger til at forhindre krydskontaminering mellem drøvtyggerblod og blod fra andre dyr end drøvtyggere.
                                 Disse foranstaltninger skal opfylde følgende minimumskrav:
                                 
                                             i)
                                          
                                          
                                             Slagtning af andre dyr end drøvtyggere skal foregå på linjer, der er fysisk adskilt fra linjer, hvorpå der slagtes drøvtyggere.
                                          
                                       
                                             ii)
                                          
                                          
                                             Blod fra andre dyr end drøvtyggere skal opsamles, opbevares, transporteres og emballeres i faciliteter, der er adskilt fra faciliteter, der anvendes til blod fra drøvtyggere.
                                          
                                       
                                             iii)
                                          
                                          
                                             Der skal regelmæssigt udtages prøver og foretages analyser af blod fra andre dyr end drøvtyggere med henblik på at påvise forekomst af drøvtyggerproteiner. Den anvendte analysemetode skal være videnskabeligt valideret til dette formål. Hyppigheden af prøveudtagninger og analyser skal fastlægges på grundlag af en risikovurdering, der foretages af den erhvervsdrivende som led i dennes procedurer, baseret på HACCP-principperne.
                                          
                                       
                           
                                 b)
                              
                              
                                 Blodet, der skal anvendes til fremstilling af blodprodukter til andre dyr end drøvtyggere, skal transporteres til et forarbejdningsanlæg i køretøjer og containere/beholdere, der udelukkende anvendes til transport af blod fra andre dyr end drøvtyggere.
                                 Uanset denne særlige betingelse kan køretøjer og containere/beholdere, der tidligere har været anvendt til transport af blod fra drøvtyggere, anvendes til transport af blod fra andre dyr end drøvtyggere, forudsat at de først er rengjort grundigt for at undgå krydskontaminering i overensstemmelse med en dokumenteret procedure, der forinden er godkendt af den kompetente myndighed. Når en sådan procedure benyttes, skal den kompetente myndighed i mindst to år have adgang til dokumentation for, at proceduren er anvendt.
                              
                           
                                 c)
                              
                              
                                 Blodprodukterne skal fremstilles i forarbejdningsanlæg, der udelukkende forarbejder blod fra andre dyr end drøvtyggere.
                                 Uanset denne særlige betingelse kan den kompetente myndighed tillade, at der fremstilles blodprodukter til anvendelse i foder til andre opdrættede dyr end drøvtyggere i forarbejdningsanlæg, der forarbejder blod fra drøvtyggere.
                                 Denne tilladelse kan kun gives, når den kompetente myndighed — på grundlag af et kontrolbesøg — finder det godtgjort, at der er truffet effektive foranstaltninger til at forhindre krydskontaminering.
                                 Disse foranstaltninger skal opfylde følgende minimumskrav:
                                 
                                             i)
                                          
                                          
                                             Blodprodukter fra andre dyr end drøvtyggere skal fremstilles i et lukket system, som er fysisk adskilt fra det, der anvendes til fremstilling af blodprodukter fra drøvtyggere.
                                          
                                       
                                             ii)
                                          
                                          
                                             Råvarer i løs vægt og færdige produkter i løs vægt fra andre dyr end drøvtyggere skal indsamles, opbevares, transporteres og emballeres i faciliteter, der er adskilt fra faciliteter, der anvendes til råvarer og færdige produkter fra drøvtyggere i løs vægt.
                                          
                                       
                                             iii)
                                          
                                          
                                             Der skal anvendes en procedure, som vedvarende sikrer den nødvendige koordination af tilgangen af henholdsvis blod fra drøvtyggere og blod fra andre dyr end drøvtyggere og af de respektive blodprodukter.
                                          
                                       
                                             iv)
                                          
                                          
                                             Der skal regelmæssigt udtages prøver og foretages analyser af blodprodukter fra andre dyr end drøvtyggere til kontrol af, at der ikke forekommer krydskontaminering med blodprodukter fra drøvtyggere, ved hjælp af de analysemetoder til bestemmelse af animalske bestanddele som led i foderkontrollen, der er fastlagt i bilag VI til forordning (EF) nr. 152/2009; hyppigheden af prøveudtagninger og analyser skal fastlægges på grundlag af en risikovurdering, der foretages af den erhvervsdrivende som led i dennes procedurer, baseret på principperne om risikoanalyse og kritiske kontrolpunkter (HACCP); den kompetente myndighed skal i mindst fem år have adgang til resultaterne af de pågældende prøveudtagninger og analyser.
                                          
                                       
                           
                                 d)
                              
                              
                                 Det ledsagende handelsdokument eller sundhedscertifikat, alt efter hvad der er relevant, for blodprodukterne og foderblandinger indeholdende blodprodukter samt al emballage, der indeholder sådanne produkter, skal klart mærkes med teksten »Indeholder blodprodukter — må ikke gives til drøvtyggere«.
                              
                           
                        AFSNIT D
                     
                     
                        
                           Særlige betingelser for fremstilling og anvendelse af forarbejdet animalsk protein, bortset fra fiskemel, fra andre dyr end drøvtyggere og foderblandinger indeholdende sådant forarbejdet animalsk protein, som er bestemt til fodring af akvakulturdyr
                        
                     
                     Følgende særlige betingelser gælder for fremstilling og anvendelse af forarbejdet animalsk protein, bortset fra fiskemel, fra andre dyr end drøvtyggere og foderblandinger indeholdende sådant forarbejdet animalsk protein, som er bestemt til fodring af akvakulturdyr:
                     
                                 a)
                              
                              
                                 De animalske biprodukter, der skal anvendes til fremstilling af forarbejdet animalsk protein som omhandlet i dette afsnit, skal komme enten fra slagterier, der ikke slagter drøvtyggere, og som er registreret af den kompetente myndighed som værende et slagteri, der ikke slagter drøvtyggere, eller fra opskæringsvirksomheder, der ikke udbener eller opskærer kød.
                                 Uanset denne særlige betingelse kan den kompetente myndighed tillade, at drøvtyggere slagtes på et slagteri, der fremstiller animalske biprodukter fra andre dyr end drøvtyggere, som er bestemt til fremstilling af forarbejdet animalsk protein som omhandlet i dette afsnit.
                                 Denne tilladelse kan kun gives, når den kompetente myndighed — på grundlag af et kontrolbesøg — finder det godtgjort, at der er truffet effektive foranstaltninger til at forhindre krydskontaminering mellem animalske biprodukter fra henholdsvis drøvtyggere og andre dyr end drøvtyggere.
                                 Disse foranstaltninger skal opfylde følgende minimumskrav:
                                 
                                             i)
                                          
                                          
                                             Slagtning af andre dyr end drøvtyggere skal foregå på linjer, der er fysisk adskilt fra linjer, hvorpå der slagtes drøvtyggere.
                                          
                                       
                                             ii)
                                          
                                          
                                             Animalske biprodukter fra andre dyr end drøvtyggere skal indsamles, opbevares, transporteres og emballeres i faciliteter, der er adskilt fra faciliteter, der anvendes til animalske biprodukter fra drøvtyggere.
                                          
                                       
                                             iii)
                                          
                                          
                                             Der skal regelmæssigt udtages prøver og foretages analyser af animalske biprodukter fra andre dyr end drøvtyggere med henblik på at påvise forekomst af drøvtyggerproteiner. Den anvendte analysemetode skal være videnskabeligt valideret til dette formål. Hyppigheden af prøveudtagninger og analyser skal fastlægges på grundlag af en risikovurdering, der foretages af den erhvervsdrivende som led i dennes procedurer, baseret på HACCP-principperne.
                                          
                                       
                           
                                 b)
                              
                              
                                 De animalske biprodukter fra andre dyr end drøvtyggere, der skal anvendes til fremstilling af forarbejdet animalsk protein som omhandlet i dette afsnit, skal transporteres til et forarbejdningsanlæg i køretøjer og containere/beholdere, der ikke anvendes til transport af animalske biprodukter fra drøvtyggere.
                                 Uanset denne særlige betingelse kan de transporteres i køretøjer og containere/beholdere, der tidligere har været anvendt til transport af animalske biprodukter fra drøvtyggere, forudsat at disse køretøjer og containere/beholdere først er blevet rengjort for at undgå krydskontaminering i overensstemmelse med en dokumenteret procedure, der forinden er godkendt af den kompetente myndighed.
                                 Når en sådan procedure benyttes, skal den kompetente myndighed i mindst to år have adgang til dokumentation for, at proceduren er anvendt.
                              
                           
                                 c)
                              
                              
                                 Forarbejdet animalsk protein som omhandlet i dette afsnit skal fremstilles i forarbejdningsanlæg, der udelukkende beskæftiger sig med forarbejdning af animalske biprodukter fra andre dyr end drøvtyggere med oprindelse i slagterier og opskæringsvirksomheder som omhandlet i litra a).
                                 Uanset denne særlige betingelse kan den kompetente myndighed tillade, at der fremstilles forarbejdet animalsk protein som omhandlet i dette afsnit i forarbejdningsanlæg, der forarbejder animalske biprodukter fra drøvtyggere.
                                 Denne tilladelse kan kun gives, når den kompetente myndighed — på grundlag af et kontrolbesøg — finder det godtgjort, at der er truffet effektive foranstaltninger til at forhindre krydskontaminering mellem forarbejdet animalsk protein fra drøvtyggere og forarbejdet animalsk protein fra andre dyr end drøvtyggere.
                                 Disse forebyggende foranstaltninger skal opfylde følgende minimumskrav:
                                 
                                             i)
                                          
                                          
                                             Forarbejdet animalsk protein fra drøvtyggere skal fremstilles i et lukket system, som er fysisk adskilt fra det, der anvendes til fremstilling af forarbejdet animalsk protein som omhandlet i dette afsnit.
                                          
                                       
                                             ii)
                                          
                                          
                                             Animalske biprodukter fra drøvtyggere skal opbevares og transporteres i faciliteter, der er fysisk adskilt fra faciliteter, som anvendes til animalske biprodukter fra andre dyr end drøvtyggere.
                                          
                                       
                                             iii)
                                          
                                          
                                             Forarbejdet animalsk protein fra drøvtyggere skal opbevares og emballeres i faciliteter, der er fysisk adskilt fra faciliteter, som anvendes til færdige produkter fra andre dyr end drøvtyggere.
                                          
                                       
                                             iv)
                                          
                                          
                                             Der skal regelmæssigt udtages prøver og foretages analyser af forarbejdet animalsk protein som omhandlet i dette afsnit til kontrol af, at der ikke forekommer krydskontaminering med forarbejdet animalsk protein fra drøvtyggere, ved hjælp af de analysemetoder til bestemmelse af animalske bestanddele som led i foderkontrollen, der er fastlagt i bilag VI til forordning (EF) nr. 152/2009; hyppigheden af prøveudtagninger og analyser skal fastlægges på grundlag af en risikovurdering, der foretages af den erhvervsdrivende som led i dennes procedurer, baseret på principperne om risikoanalyse og kritiske kontrolpunkter (HACCP); den kompetente myndighed skal i mindst fem år have adgang til resultaterne af de pågældende prøveudtagninger og analyser.
                                          
                                       
                           
                                 d)
                              
                              
                                 Foderblandinger, der indeholder forarbejdet animalsk protein som omhandlet i dette afsnit, skal fremstilles på virksomheder, der er godkendt til dette formål af den kompetente myndighed, og som udelukkende beskæftiger sig med fremstilling af foder til akvakulturdyr.
                                 Uanset denne særlige betingelse gælder følgende:
                                 
                                             i)
                                          
                                          
                                             Den kompetente myndighed kan tillade, at der fremstilles foderblandinger til akvakulturdyr på virksomheder, der også fremstiller foderblandinger til andre opdrættede dyr, bortset fra pelsdyr, efter at der er foretaget kontrol på stedet, forudsat at følgende betingelser er opfyldt:
                                             
                                                         —
                                                      
                                                      
                                                         Foderblandinger til drøvtyggere skal fremstilles og opbevares, transporteres og emballeres i faciliteter, der er fysisk adskilt fra faciliteter, hvor foderblandinger til andre dyr end drøvtyggere fremstilles og håndteres.
                                                      
                                                   
                                                         —
                                                      
                                                      
                                                         Foderblandinger til akvakulturdyr skal fremstilles og opbevares, transporteres og emballeres i faciliteter, der er fysisk adskilt fra faciliteter, hvor foderblandinger til andre ikke-drøvtyggere fremstilles og håndteres.
                                                      
                                                   
                                                         —
                                                      
                                                      
                                                         Den kompetente myndighed skal i mindst fem år have adgang til registre over indkøb og anvendelse af forarbejdet animalsk protein som omhandlet i dette afsnit og over salget af foderblandinger, der indeholder sådant protein.
                                                      
                                                   
                                                         —
                                                      
                                                      
                                                         Der skal regelmæssigt udtages prøver og foretages analyser af foderblandingerne til andre opdrættede dyr end akvakulturdyr til kontrol af, at de ikke indeholder ikke-godkendte animalske bestanddele, ved hjælp af de analysemetoder til bestemmelse af animalske bestanddele som led i foderkontrollen, der er fastlagt i bilag VI til forordning (EF) nr. 152/2009; hyppigheden af prøveudtagninger og analyser skal fastlægges på grundlag af en risikovurdering, der foretages af den erhvervsdrivende som led i dennes procedurer, baseret på HACCP-principperne; den kompetente myndighed skal i mindst fem år have adgang til resultaterne.
                                                      
                                                   
                                       
                                             ii)
                                          
                                          
                                             Der kræves ikke en særlig tilladelse til fremstilling af fuldfoder ud fra foderblandinger indeholdende forarbejdet animalsk protein som omhandlet i dette afsnit for hjemmeblandere, der opfylder følgende betingelser:
                                             
                                                         —
                                                      
                                                      
                                                         De er registreret af den kompetente myndighed.
                                                      
                                                   
                                                         —
                                                      
                                                      
                                                         De holder udelukkende akvakulturdyr.
                                                      
                                                   
                                                         —
                                                      
                                                      
                                                         De fremstiller fuldfoder til akvakulturdyr udelukkende til brug på den samme bedrift.
                                                      
                                                   
                                                         —
                                                      
                                                      
                                                         Foderblandinger, der indeholder forarbejdet animalsk som omhandlet i dette afsnit, og som anvendes til fremstillingen, indeholder mindre end 50 % protein i alt.
                                                      
                                                   
                                       
                           
                                 e)
                              
                              
                                 Det ledsagende handelsdokument eller sundhedscertifikat, alt efter hvad der er relevant, for forarbejdet animalsk protein som omhandlet i dette afsnit og al emballage skal klart mærkes med teksten »Forarbejdet animalsk protein fra ikke-drøvtyggere — må ikke anvendes til fremstilling af foder til opdrættede dyr, bortset fra akvakulturdyr og pelsdyr«.
                                 Det ledsagende handelsdokument eller sundhedscertifikat, alt efter hvad der er relevant, for foderblandinger til akvakulturdyr, der indeholder forarbejdet animalsk protein som omhandlet i dette afsnit, og al emballage skal klart mærkes med teksten: »Indeholder animalsk protein fra ikke-drøvtyggere — må ikke gives til opdrættede dyr, bortset fra akvakulturdyr og pelsdyr«.
                              
                           
                        AFSNIT E
                     
                     
                        
                           Særlige betingelser for fremstilling, markedsføring og anvendelse af mælkeerstatninger indeholdende fiskemel til fodring af drøvtyggere, der ikke er fravænnede
                        
                     
                     Følgende særlige betingelser gælder for fremstilling, markedsføring og anvendelse af mælkeerstatninger indeholdende fiskemel til fodring af opdrættede drøvtyggere, der ikke er fravænnede:
                     
                                 a)
                              
                              
                                 Fiskemelet, der anvendes i mælkeerstatninger, skal fremstilles i forarbejdningsanlæg, der udelukkende beskæftiger sig med fremstilling af produkter fremstillet af vanddyr, bortset fra havpattedyr, og skal opfylde de almindelige betingelser i kapitel III.
                              
                           
                                 b)
                              
                              
                                 Anvendelse af fiskemel til opdrættede drøvtyggere, der ikke er fravænnede, tillades kun med henblik på fremstilling af mælkeerstatninger, der distribueres i tør form og indgives efter opløsning i en given mængde væske, og som er bestemt til fodring af drøvtyggere, der ikke er fravænnede, som supplement til eller erstatning for modermælken efter kolostrum, før dyrene er helt fravænnede.
                              
                           
                                 c)
                              
                              
                                 Mælkeerstatninger indeholdende fiskemel bestemt til opdrættede drøvtyggere, der ikke er fravænnede, skal fremstilles på virksomheder, der ikke fremstiller andre foderblandinger til drøvtyggere, og som er godkendt til dette formål af den kompetente myndighed.
                                 Uanset denne særlige betingelse kan den kompetente myndighed tillade, at der fremstilles andre foderblandinger til drøvtyggere på virksomheder, der også fremstiller mælkeerstatninger indeholdende fiskemel til opdrættede drøvtyggere, der ikke er fravænnede, efter at der er foretaget kontrol på stedet, forudsat at følgende betingelser er opfyldt:
                                 
                                             i)
                                          
                                          
                                             Andre foderblandinger til drøvtyggere skal håndteres i faciliteter, der er fysisk adskilt fra faciliteter, som anvendes til fiskemel i løs vægt og mælkeerstatninger, der indeholder fiskemel, i løs vægt, under oplagring, transport og emballering.
                                          
                                       
                                             ii)
                                          
                                          
                                             Andre foderblandinger til drøvtyggere skal fremstilles i faciliteter, der er fysisk adskilt fra faciliteter, hvor der fremstilles mælkeerstatninger, der indeholder fiskemel.
                                          
                                       
                                             iii)
                                          
                                          
                                             Den kompetente myndighed skal i mindst fem år have adgang til registre over indkøb og anvendelse af fiskemel og over salget af mælkeerstatninger, der indeholder fiskemel.
                                          
                                       
                                             iv)
                                          
                                          
                                             Der skal regelmæssigt udtages prøver og foretages analyser af de andre foderblandinger til drøvtyggere til kontrol af, at de ikke indeholder ikke-godkendte animalske bestanddele, ved hjælp af de analysemetoder til bestemmelse af animalske bestanddele som led i foderkontrollen, der er fastlagt i bilag VI til forordning (EF) nr. 152/2009; hyppigheden af prøveudtagninger og analyser skal fastlægges på grundlag af en risikovurdering, der foretages af den erhvervsdrivende som led i dennes procedurer, baseret på HACCP-principperne; den kompetente myndighed skal i mindst fem år have adgang til resultaterne.
                                          
                                       
                           
                                 d)
                              
                              
                                 Inden sendinger af importerede mælkeerstatninger indeholdende fiskemel overgår til fri omsætning i Unionen, skal importøren sikre, at hver enkelt sending analyseres ved hjælp af de analysemetoder til bestemmelse af animalske bestanddele som led i foderkontrollen, der er fastlagt i bilag VI til forordning (EF) nr. 152/2009, til kontrol af, at de ikke indeholder ikke-godkendte animalske bestanddele.
                              
                           
                                 e)
                              
                              
                                 Det ledsagende handelsdokument eller sundhedscertifikat, alt efter hvad der er relevant, for mælkeerstatninger indeholdende fiskemel bestemt til opdrættede drøvtyggere, der ikke er fravænnede, og al emballage, der indeholder sådanne mælkeerstatninger, skal klart mærkes med teksten »Indeholder fiskemel — må ikke gives til drøvtyggere, undtagen drøvtyggere, der ikke er fravænnede«.
                              
                           
                                 f)
                              
                              
                                 Mælkeerstatninger i løs vægt indeholdende fiskemel til opdrættede drøvtyggere, der ikke er fravænnede, skal transporteres i køretøjer og containere/beholdere, der ikke anvendes til transport af andet drøvtyggerfoder.
                                 Uanset denne særlige betingelse kan køretøjer og containere/beholdere, der efterfølgende vil blive anvendt til transport af andet drøvtyggerfoder i løs vægt, anvendes til transport af mælkeerstatninger i løs vægt indeholdende fiskemel til opdrættede drøvtyggere, der ikke er fravænnede, forudsat at disse køretøjer og containere/beholdere først er rengjort for at undgå krydskontaminering i overensstemmelse med en dokumenteret procedure, der forinden er godkendt af den kompetente myndighed. Når en sådan procedure benyttes, skal den kompetente myndighed i mindst to år have adgang til dokumentation for, at proceduren er anvendt.
                              
                           
                                 g)
                              
                              
                                 På bedrifter, hvor der holdes drøvtyggere, skal der være etableret forholdsregler på bedriften for at hindre, at mælkeerstatninger, der indeholder fiskemel, gives som foder til andre drøvtyggere end drøvtyggere, der ikke er fravænnede. Den kompetente myndighed udarbejder en liste over bedrifter, hvor der anvendes mælkeerstatninger, der indeholder fiskemel, via en ordning med forhåndsmeddelelse fra bedriften eller en anden ordning, der sikrer, at denne særlige betingelse overholdes.
                              
                           KAPITEL V
                     
                        Almindelige betingelser
                     
                     
                        AFSNIT A
                     
                     
                        
                           Lister
                        
                     
                     Medlemsstaterne skal ajourføre og offentliggøre lister over:
                     
                                 a)
                              
                              
                                 slagterier, hvorfra der kan anvendes blod tilvejebragt i overensstemmelse med kapitel IV, afsnit C, litra a)
                              
                           
                                 b)
                              
                              
                                 godkendte forarbejdningsanlæg, der fremstiller blodprodukter i overensstemmelse med kapitel IV, afsnit C, litra c)
                              
                           
                                 c)
                              
                              
                                 slagterier og opskæringsvirksomheder, hvorfra der kan anvendes animalske biprodukter til fremstilling af forarbejdet animalsk protein i overensstemmelse med kapitel IV, afsnit D, litra a)
                              
                           
                                 d)
                              
                              
                                 godkendte forarbejdningsanlæg, der fremstiller forarbejdet animalsk protein fra andre dyr end drøvtyggere, og som opfylder betingelserne i kapitel IV, afsnit D, litra c)
                              
                           
                                 e)
                              
                              
                                 godkendte virksomheder som omhandlet i kapitel III, afsnit B, i kapitel IV, afsnit D, litra d), og i kapitel IV, afsnit E, litra c)
                              
                           
                                 f)
                              
                              
                                 hjemmeblandere, der er registreret og opererer i overensstemmelse med kapitel III, afsnit B, og i kapitel IV, afsnit D, litra d).
                              
                           
                        AFSNIT B
                     
                     
                        
                           Transport af fodermidler og foderblandinger indeholdende produkter fra drøvtyggere
                        
                     
                     
                                 1.
                              
                              
                                 Fodermidler i løs vægt og foderblandinger i løs vægt, der indeholder andre produkter fra drøvtyggere end dem, der er nævnt i litra a), b) og c), skal transporteres i køretøjer og containere/beholdere, der ikke anvendes til transport af foder til andre opdrættede dyr end pelsdyr:
                                 
                                             a)
                                          
                                          
                                             mælk, mælkebaserede produkter, produkter afledt af mælk, kolostrum og kolostrumprodukter
                                          
                                       
                                             b)
                                          
                                          
                                             dicalcium- og tricalciumphosphat af animalsk oprindelse
                                          
                                       
                                             c)
                                          
                                          
                                             hydrolyseret protein fremstillet af huder og skind af drøvtyggere.
                                          
                                       
                           
                                 2.
                              
                              
                                 Uanset punkt 1 kan køretøjer og containere/beholdere, der tidligere har været anvendt til transport af fodermidler og foderblandinger i løs vægt som nævnt i samme punkt, anvendes til transport af foder til andre opdrættede dyr end pelsdyr, forudsat at de først er rengjort for at undgå krydskontaminering i overensstemmelse med en dokumenteret procedure, der forinden er godkendt af den kompetente myndighed.
                                 Når en sådan procedure benyttes, skal den kompetente myndighed i mindst to år have adgang til dokumentation for, at proceduren er anvendt.
                              
                           
                        AFSNIT C
                     
                     
                        
                           Fremstilling af foderblandinger indeholdende produkter fra drøvtyggere
                        
                     
                     Foderblandinger, der indeholder andre produkter fra drøvtyggere end dem, der er nævnt i litra a), b) og c), må ikke fremstilles på virksomheder, der fremstiller foder til opdrættede dyr, bortset fra pelsdyr:
                     
                                 a)
                              
                              
                                 mælk, mælkebaserede produkter, produkter afledt af mælk, kolostrum og kolostrumprodukter
                              
                           
                                 b)
                              
                              
                                 dicalcium- og tricalciumphosphat af animalsk oprindelse
                              
                           
                                 c)
                              
                              
                                 hydrolyseret protein fremstillet af huder og skind af drøvtyggere.
                              
                           
                        AFSNIT D
                     
                     
                        
                           Anvendelse og opbevaring på bedriften af fodermidler og foderblandinger, der indeholder produkter fra drøvtyggere, til opdrættede dyr
                        
                     
                     Det er forbudt at anvende og opbevare fodermidler og foderblandinger til opdrættede dyr, der indeholder andre produkter fra drøvtyggere end dem, der er nævnt i litra a), b) og c), på bedrifter, hvor der holdes andre opdrættede dyr end pelsdyr:
                     
                                 a)
                              
                              
                                 mælk, mælkebaserede produkter, produkter afledt af mælk, kolostrum og kolostrumprodukter
                              
                           
                                 b)
                              
                              
                                 dicalcium- og tricalciumphosphat af animalsk oprindelse
                              
                           
                                 c)
                              
                              
                                 hydrolyseret protein fremstillet af huder og skind af drøvtyggere.
                              
                           
                        AFSNIT E
                     
                     
                        
                           Eksport af forarbejdet animalsk protein og produkter indeholdende sådant protein
                        
                     
                     
                                 1.
                              
                              
                                 Det er forbudt at eksportere forarbejdet animalsk protein fra drøvtyggere samt produkter, der indeholder sådant protein.
                                 Som undtagelse herfra gælder dette forbud ikke for forarbejdet foder til selskabsdyr, herunder dåsefoder, der indeholder forarbejdet animalsk protein fra drøvtyggere, er blevet underkastet en behandling og er mærket i overensstemmelse med EU-lovgivningen.
                              
                           
                                 2.
                              
                              
                                 Eksport af forarbejdet animalsk protein fra andre dyr end drøvtyggere samt produkter, der indeholder sådant protein, er kun tilladt, såfremt følgende betingelser er opfyldt:
                                 
                                             a)
                                          
                                          
                                             De er bestemt til anvendelsesformål, der ikke er forbudt i henhold til artikel 7 eller dette bilag.
                                          
                                       
                                             b)
                                          
                                          
                                             Der indgås, inden eksporten finder sted, en skriftlig aftale mellem eksportmedlemsstatens kompetente myndighed eller Kommissionen og importtredjelandets kompetente myndighed, ifølge hvilken det pågældende importtredjeland forpligter sig til at overholde den påtænkte anvendelse og til ikke at reeksportere forarbejdet animalsk protein eller produkter, der indeholder sådant protein, til anvendelsesformål, der er forbudt i henhold til artikel 7 og dette bilag.
                                          
                                       
                           
                                 3.
                              
                              
                                 Skriftlige aftaler indgået i henhold til punkt 2, litra b), skal fremlægges i Den Stående Komité for Fødevarekæden og Dyresundhed.
                              
                           
                                 4.
                              
                              
                                 Punkt 2 og 3 finder ikke anvendelse på eksport af følgende:
                                 
                                             a)
                                          
                                          
                                             fiskemel og foderblandinger indeholdende fiskemel
                                          
                                       
                                             b)
                                          
                                          
                                             foderblandinger til akvakulturdyr
                                          
                                       
                                             c)
                                          
                                          
                                             foder til selskabsdyr.
                                          
                                       
                           
                        AFSNIT F
                     
                     
                        
                           Offentlig kontrol
                        
                     
                     
                                 1.
                              
                              
                                 Offentlig kontrol, der foretages af den kompetente myndighed med henblik på at verificere, at reglerne i dette bilag overholdes, skal omfatte kontrolbesøg og udtagning af prøver til analyse af forarbejdet animalsk protein og foder i overensstemmelse med de analysemetoder til bestemmelse af animalske bestanddele som led i foderkontrollen, der er fastlagt i bilag VI til forordning (EF) nr. 152/2009.
                              
                           
                                 2.
                              
                              
                                 Den kompetente myndighed skal regelmæssigt kontrollere kompetencen hos laboratorier, der foretager analyser i forbindelse med den pågældende offentlige kontrol, navnlig ved at evaluere resultaterne af ringprøvninger.
                                 Hvis kompetencen anses for utilfredsstillende, skal laboratoriet som korrigerende foranstaltning som minimum iværksætte efteruddannelse af laboratoriepersonalet, inden der foretages yderligere analyser.
                              
                           
               
            
         (1)  EUT L 300 af 14.11.2009, s. 1.
      
         (2)  EUT L 54 af 26.2.2011, s. 1.
      
         (3)  EFT 31 af 1.2.2002, s. 1.
      
         (4)  EUT L 229 af 1.9.2009, s. 1.
      
         (5)  EUT L 328 af 24.11.2006, s. 14.«;
      
         (6)  EUT L 54 af 26.2.2009, s. 1.«